stanford-oval/wikipedia huggingface dataset:
Merenlampi (Saarijärvi)

| Merenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°46′11″N, 24°47′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  suo-oja 
Järvinumero:  14.661.1.002
Mittaustietoja
Pinnankorkeus:  150,3 m  
Pituus:  370 m  
Leveys:  140 m  
Rantaviiva:  0,891 km  
Pinta-ala:  4,119 ha  
Tilavuus:  0.000020 km³ 
Keskisyvyys:  0,48 m  
Suurin syvyys:  0,8 m  
Saaria:  ei saaria 
 fiMerenlampi 
Merenlampi  on Keski-Suomessa Saarijärvellä  Pääjärven lähellä sijaitseva lampi.
Maantietoa

Lampi on 370 metriä pitkä, 140 metriä leveä, ja sen pinta-ala on 4,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 19 700 kuutiometriä. Sen keskisyvyys on 0,5 metriä ja suurin syvyys on 0,8 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Karankajärvien alueeseen (14.661) se kuuluu. Lammen vedenpinnan korkeus on 150,3 metriä mpy.
Michael N. Castle

Michael N. Castle
Michael Newbold ”Mike” Castle (s. 2. heinäkuuta 1939) on yhdysvaltalainen republikaanisen puolueen poliitikko.
Castle toimi vuosina 1981–1985 Delawaren varakuvernöörinä ja vuosina 1985–1992 kuvernöörinä. Häntä edelsi jälkimmäisessä virassa Pierre S. du Pont IV.
Castle toimi vuosina 1993–2011 Yhdysvaltain edustajainhuoneen jäsenenä. Vuonna 2010 hän pyrki puolueensa senaattoriehdokkaaksi Delawaresta, mutta hävisi teekutsuliikkeen tukemalle Christine O'Donnellille.
Castle on naimisissa Jane DiSabatinon kanssa ja lapseton.
Aiheesta muualla

Kuvia tai muita tiedostoja aiheesta Michael N. Castle Wikimedia Commonsissa
Maurice Béjart

Maurice Béjart (oik. Maurice-Jean Berger, 1. tammikuuta 1927 Marseille, Ranska – 22. marraskuuta 2007 Lausanne, Sveitsi) oli ranskalainen tanssija ja koreografi, joka perusti sekä tanssiryhmiä että tanssikouluja. Hänen koreografisen tyylinsä voidaan katsoa edustaneen nykybalettia.
Tausta

Maurice Béjart oli filosofi Gaston Bergerin poika. Hän opiskeli tanssia samaan aikaan kun suoritti lukio- ja yliopisto-opintoja. Hän ihastui Serge Lifarin tanssiresitaaliin ja päätti antautua kokonaan tanssijaksi. Hän suoritti neljätoistavuotiaana debyyttinsä Pariisin oopperassa ja toimi sen jälkeen Roland Petit'n johdolla.
Ura

Vuonna 1951 hän teki Tukholmassa ensimmäisen koreografiansa L’Inconnu. Sen jälkeen oli vuorossa Igor Stravinskyn Tulilintu (ransk. L’Oiseau de feu). Vuonna 1955 hän valmisti oman tanssiryhmänsä Ballets de l’Étoilen kanssa baletin Symphonie pour un homme seul, joka perustui Pierre Henryn ja Pierre Schaefferin musiikkiin. Niin lehdistö kuin yleisökin ylisti teosta.
Ura > Bryssel

Vuonna 1960 Brysselin Théâtre royal de la Monnaien johtaja Maurice Huisman oli huomannut Béjartin kyvyt. Béjart siirtyi Brysseliin ja perusti XX:n vuosisadan baletin, jonka kanssa hän kiersi maailmaa ja opetti myös laajalle yleisölleen uuden tanssin saloja.
Brysselistä tuli hänen toimintansa ansiosta eräänlainen modernin eurooppalaisen baletin ja tanssin keskus. Merkittävimmät teoksensa Béjart loi ehkä juuri Brysselissä, sillä säveltäjä Igor Stravinskyn syntymän satavuotisjuhlien kunniaksi siellä esitettiin kaikki säveltäjän keskeiset balettiteokset uudistettuina versioina. Se oli Stravinskyn juhla, mutta myös Brysselin ja ennen kaikkea Maurice Béjartin henkilökohtaisen menestyksen juhla.
Brysselissä XX:n vuosisadan baletissa solisteina tanssineet ainoat suomalaiset tähtitanssijat
Riitta Heinosen (kultamitali Lausannesta, hopeamitali Varnasta) ja Hannu-Pekka (HP) Holmströmin, Béjart halusi kiinnittää heti solisteiksi nähtyään heidät Pariisissa keväällä 1979.
Ura > Brysselin jälkeen

Vuonna 1987 Le Monnaien teatterin johtaja Gerard Mortier ajautui avoimeen konfliktiin Maurice Béjartin kanssa. Ollessaan kiertueella Pietarissa Béjart päätti olla palaamatta Belgiaan. Vähän myöhemmin Philip Morris -säätiö kutsui Béjartin pysyvästi Sveitsin Lausanneen, jossa säätiö pitää päämajaansa. Näin Béjart lopetti XX:n vuosisadan baletin toiminnan ja perusti Lausanneen uuden tanssiryhmän, jolle hän antoi nimen Béjart Ballet Lausanne.
Brysselissä, kuten sen jälkeen myös Lausannessa, Béjart otti ryhmäänsä tulevia huipputanssijoita eri puolilta maailmaa. Béjartilla oli tavoitteenaan saada miesten tanssi uudelleen arvostetuksi, ja hän vaati tanssijoiltaan täydellistä venäläis-ranskalaisen tanssin hallintaa ja taitoa soveltaa ja hallita uusklassisen tanssin uusia virtauksia. Hän halusi toteuttaa kokonaisesityksen, jossa musiikki, lyyrisyys, teatteri ja koreografia yhdistyvät kokonaisuudeksi, ja siihen hän liitti vaatimukset solistisesta mestaruudesta. Teoksissaan Béjart ei kaihtanut suuria universaaleja kysymyksiä, kuten aidsia ja ekologiaa, jotka saivat ryhmän esityksissä oman sijansa.
Keskeiset teokset

Symphonie pour un homme seul (Pariisi) 1955
Sonate à trois (Essen) 1957
Orphée (Liège) 1958
Le Sacre du printemps (Bryssel) 1959
Boléro (Bryssel) 1961
IX Symphonie (Bryssel) 1964
Roméo et Juliette (Bryssel) 1966
Messe pour le temps présent (Avignon) 1967
Bhakti (Avignon) 1968
Nijinski, clown de Dieu (Bryssel) 1971
Pli selon pli (Bryssel) 1975
Notre Faust (Bryssel) 1975
Petrouchka (Bryssel) 1977
Eros Thanatos (Ateena) 1980
Wien, Wien, nur du allein (Bryssel) 1982
Messe pour le temps futur (Bryssel) 1983
Souvenir de Léningrad (Lausanne) 1987
Piaf (Tokio) 1988
1789... et nous (Pariisi) 1989
Pyramide (Kairo) 1990
Tod in Wien (Wien) 1991
La Nuit (Lausanne) 1992
M (Tokio) 1993
À propos de Shéhérazade (Berliini) 1995
Le Presbytère... (Pariisi) 1997
La Route de la soie (Lausanne)  1999
Enfant-roi (Versailles) 2000
Tangos (Genova) 2001
Manos (Lausanne) 2001
Mère Teresa et les enfants du monde 2002
Ciao Federico en hommage à Fellini 2003
L'amour - La danse 2005
Zarathoustra 2006
Béjart: Best of 2007
1988
Michael Angarano

Michael Angarano
Michael Angarano (s. 3. joulukuuta 1987 New York, New York) on yhdysvaltalainen näyttelijä. Hän on näytellyt elokuvissa Lords of Dogtown, Sky High ja televisiosarjoissa 24 ja Will & Grace.
Angarano on seurustellut näyttelijä Kristen Stewartin kanssa. He tutustuivat televisioelokuvan Speak kuvauksissa vuonna 2004.
Filmografia

| Vuosi | Nimi | Rooli | Huomioita |
| --- | --- | --- | --- |
| 1997 | For Richer or Poorer | Sammy Yoder |  |
| 1999 | Music of the Heart | Nick 7-vuotiaana |  |
| 1999 | Baby Huey’s Great Easter Adventure | Nick |  |
| 2000 | Melkein julkkis | Young William |  |
| 2001–2006 | Will & Grace | Elliot | televisiosarja, 11 jaksoa |
| 2002 | Little Secrets | Philip |  |
| 2003 | Teho-osasto | Zack (ongelmanuori) |  |
| 2003 | Seabiscuit - amerikkalainen legenda | Young Red Pollard |  |
| 2003 | Maniac Magee | Jeffrey Lionel Magee | televisioelokuva |
| 2004 | The Dust Factory | Rocky Mazzelli |  |
| 2004 | Summerland | Jeb Ekhart | televisiosarja 2 jaksoa |
| 2004 | Speak | David Petrakis |  |
| 2005 | Dear Wendy | Freddie |  |
| 2005 | Sky High | Will Stronghold |  |
| 2005 | Lords of Dogtown | Sid |  |
| 2006 | One Last Thing... | Dylan |  |
| 2006 | Less Than Perfect | Goerge |  |
| 2007 | The Final Season | Mitch Akers |  |
| 2007 | Man in the Chair | Cameron |  |
| 2007 | Snow Angels | Arthur |  |
| 2007 | 24 | Scott Wallace | televisiosarja |
| 2007 | Black Irish | Cole |  |
| 2007 | The Bondage | Charlie |  |
| 2008 | The Forbidden Kingdom – kaksi mestaria | Jason Tripitikas |  |
| 2008 | Noah’s Ark: The New Beginning | Townsman |  |
| 2009 | Gentlemen Broncos | Benjamin Purvis |  |
| 2011 | Haywire | Scott |  |

| 2012 | The Brass Teapot | John |  |
| 2013 | The English Teacher | Jason Sherwood |  |
| 2013 | Empire State | Eddie |  |
| 2015 | Wild Card | Cyrus Kinnick |  |
| 2015 | The Stanford Prison Experiment | Christopher Archer |  |
| 2017 | Avenues | Max | myös käsikirjoittaja, ohjaaja ja tuottaja |
| 2017 | Sun Dogs | Ned Chipley |  |
| 2018 | In a Relationship | Owen |  |
| 2023 | Oppenheimer | Robert Serber |  |
Aiheesta muualla

Michael Angarano Internet Movie Databasessa. (englanniksi)
Michael Angarano Elonetissä.
Merirosvoelokuva

| Merirosvoelokuva> The Pirate Movie |
| --- | --- |

Ohjaaja:  Ken Annakin
Käsikirjoittaja:  Trevor Farrant
Perustuu:  Osittain Gilbertin ja Sullivanin oopperaan The Pirates of Penzance.
Tuottaja:  David Joseph
Säveltäjä:  Kit Hain
Kuvaaja:  Robin Copping
Pääosat:   Kristy McNichol  Christopher Atkins  Ted Hamilton 
Valmistustiedot
Valmistusmaa:  Australia
Tuotantoyhtiö:   Joseph Hamilton International Productions  Fox Film Corporation 
Levittäjä:  20th Century Studios Netflix
Ensi-ilta:  1982
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Merirosvoelokuva (engl. The Pirate Movie) on Ken Annakinin ohjaama musikaalinen komediaelokuva vuodelta 1982. Se perustuu osittain Gilbertin ja Sullivanin koomiseen oopperaan The Pirates of Penzance. Elokuvan pääosia esittävät Christopher Atkins, Kristy McNichol, Ted Hamilton, Bill Kerr, Maggie Kirkpatrick, Garry McDonald, Rhonda Burchmore, Des McKenna ja Glenn Ruehland.
Vastaanotto

Elokuva voitti kolme Razzie-palkintoa: huonoimmasta ohjauksesta, huonoimmasta laulusta ja huonoimmasta musiikista.
Helsingin Sanomien Helena Ylänen kirjoitti Merirosvoelokuvan olevan likilaskuinen ja imelä tyylien sekamelska. Hänestä elokuva ei voi tästä juuri huonommaksi tulla: ”Tämän filmin paikka on ehdottomasti maailman kurjimpien listalla.”   Video-oppaassa vuodelta 1994 Sam Inkinen antoi elokuvalle yhden tähden viidestä.
Aiheesta muualla

Merirosvoelokuva Elonet.
Merirosvoelokuva Internet Movie Databasessa (englanniksi)
Merirosvoelokuva AllMoviessa. (englanniksi)
Mircea Druc

| Mircea Druc |
| --- | --- |

Moldovan pääministeri
 26. toukokuuta 1990 – 28. toukokuuta 1991  
Seuraaja:  Valeriu Muravschi (itsenäisen Moldovan pääministeri)
Henkilötiedot
Syntynyt: 25. heinäkuuta 1941 (ikä 83)
Tiedot
Koulutus:  taloustieteen tohtori
Tutkinnot:  Moskovan valtionyliopisto
Mircea Druc (s. 25. heinäkuuta 1941) on moldovalainen poliitikko, joka toimi Moldavian sosialistisen neuvostotasavallan pääministerinä 26. toukokuuta 1990 – 28. toukokuuta 1991. Tuossa asemassa häen myös edusti Moldaviaa Neuvostoliiton hallituksessa.
Drucin hallitus toteutti suuren joukon uudistuksia joilla se valmisteli Moldovan irrottautumista Neuvostoliitosta. Maahan perustettiin omat poliisivoimat, armeija ja Italian tyyliset karabanieerijoukot. Hän edisti voimakkaasti romanian kielen käyttöä hallintokielenä.
Druc opiskeli kielitiedettä ja taloustiedettä Pietarin ja Moskovan yliopistoissa.
Michael Nazir-Ali

Michael Nazir-Ali vuonna 2009.
Michael Nazir-Ali (s. 19. elokuuta 1949 Karachi) on pakistanilais-englantilainen kirkonmies, joka toimi Englannin kirkon Rochesterin piispana 1994–2009.
Nazir-Ali on kotoisin Pakistanista. Hänen isänsä kääntyi kristinuskoon islamista, ja hän kävi katolista koulua Karachissa ja liittyi Pakistanin anglikaaniseen kirkkoon kaksikymmenvuotiaana. Hän opiskeli taloustiedettä, islamin historiaa ja sosiologiaa Karachin yliopistossa sekä Cambridgessä Englannissa. Hän jatkoi myöhemmin teologian opintoja Oxfordissa ja Cambridgessä sekä Australiassa, jossa väitteli tohtoriksi 1983.
Nazir-Ali vihittiin papiksi 1976, ja hän toimi aluksi Karachissa ja Lahoressa. Hän on palvellut Raiwindin piispana Länsi-Punjabissa. Canterburyn arkkipiispa Robert Runcie järjesti hänelle turvapaikan Britanniasta kenraali Zian valtakauden aikana vuonna 1986. Nazir-Ali pääsi Lambethin arkkipiispan apulaiseksi järjestelemään vuoden 1988 Lambethin konferenssia ja jatkoi Southwarkin apulaispiispana. Hänet nimitettiin Rochesterin piispaksi Englantiin 1994, ja vuonna 1999 hän pääsi parlamentin ylähuoneeseen Lords Spiritualin edustajana.
Mielipiteiltään Nazir-Ali on konservatiivisempi kuin Rowan Williams, joka oli hänen vastaehdokkaansa Canterburyn arkkipiispan virkaan. Nazir-Ali vastustaa homojen ja lesbojen nimittämistä papeiksi, jolleivät he ole selibaatissa, ja samaa sukupuolta olevien parien siunaamista. Nazir-Ali on ollut usein esillä lehdistössä islamia koskevien lausuntojensa vuoksi. Tammikuussa 2008 hän sanoi, että osa maasta on muuttunut alueiksi, joilla muuta uskontoa tai rotua edustavien on vaikea elää tai työskennellä, ja niille on luotu "islamilainen luonne" esimerkiksi rukouskutsujen vuoksi. Kesäkuun 2008 Standpoint-lehdessä Nazir-Ali sanoi kristinuskon häviön ja 1960-luvulta lähtien lisääntyneiden liberaalien arvojen luoneen moraalisen tyhjiön, jota radikaali islam täyttää. Lokakuussa 2007 hän ilmoitti, ettei osallistu vuoden 2008 Lambethin konferenssiin, koska ei hyväksy Yhdysvaltain episkopaalisen kirkon toimia.
Nazir-Ali erosi piispanvirastaan vuonna 2009 ja ilmoitti siirtyvänsä palvelemaan kirkkoa siellä, missä kristittyjä vainotaan ja missä he ovat vähemmistönä.
Aiheesta muualla

Michael Nazir-Alin viralliset kotisivut (englanniksi)
Michael Nader

Michael Nader (19. helmikuuta 1945 Saint Louis, Missouri – 23. elokuuta 2021) oli yhdysvaltalainen näyttelijä.
Nader esiintyi televisiossa useissa saippuasarjoissa. 1970-luvun puolivälissä hän oli mukana As the World Turns -sarjassa. Seuraavalla vuosikymmenellä Nader kiinnitettiin Dynastiaan, jossa hän esitti Alexis Colbyn (Joan Collins) kolmatta aviomiestä Dex Dexteriä. Myöhemmin hän sai roolin sarjasta All My Children.
Nader näytteli muun muassa elokuvissa Bikini Beach (1964) ja Nick Knight – keskiyön kyttä (1989). Hän myös vieraili televisiosarjoissa Magnum, Kova laki: Erikoisyksikkö ja Todistettavasti syyllinen.
Aiheesta muualla

Michael Nader Internet Movie Databasessa. (englanniksi)
Michael Nader Elonetissä.
Mirco Baldacci

Baldacci vuoden 2005 Akropolis-rallissa.
Mirco Baldacci (s. 19. syyskuuta 1977) on sanmarinolainen uransa lopettanut ralliautoilija.
Baldacci saavutti urallaan kaksi MM-pistettä, sijoituttuaan seitsemänneksi Australian rallissa 2006. 58 MM-rallissaan hän saavutti lisäksi yhden erikoiskoevoiton Monte Carlo -rallin 2004 seitsemännellä EK:lla.
Baldacci kilpaili viimeksi Walesin rallissa 2008.
Mitrovican piiri

| Mitrovican piiri |
| --- | --- |

 Sijainti
Hallinto:  
 – hallinnollinen keskus:  Mitrovica
 – suurin kaupunki:  Mitrovica
Pinta-ala:  2 052 km²
Väkiluku (2020):  224 121
 – väestötiheys:  109,2 as./km²
Aikavyöhyke:  +1
– kesäaika:  +2
Mitrovican piiri on yksi Kosovon piireistä. Piiri sijaitsee maan pohjoisosissa. Piirissä asuu 224 121 asukasta, ja väestö on 0,4 prosentin vuosittaisessa laskussa. Piirin pinta-ala on 2 052 neliökilometriä. Piirin hallinnollinen keskus ja suurin kaupunki on samanniminen kuin piiri, Mitrovica.
Kunnat

Mitrovica, pääkaupunki ja suurin kaupunki
Vushtrri
Skenderaj
Leposaviq
Zveçan
Zubin Potok
Momo

Momo voi tarkoittaa seuraavia:
Momo Hirai (s. 1996), japanilainen laulaja ja tanssija
Momo, Michael Enden fantasiaromaani
Momo, Enden romaaniin perustuva elokuva vuodelta 1986
momo, aasialaisperäinen ruokalaji
Momo (1916), keisarillisen Japanin laivaston Momo-luokan hävittäjä
Momo (1944), keisarillisen Japanin laivaston Matsu-luokan hävittäjä
Momo, italialainen autotarvikevalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Momo”, voi hakea sivunnimihaulla, laajalla sivunnimihaulla tai tekstihaulla.
Mircea Snegur

| Mircea Snegur |
| --- | --- |

Moldovan 1. presidentti
 3. syyskuuta 1990 – 15. tammikuuta 1997  
Pääministeri:  Mircea Druc Valeriu Muravschi Andrei Sangheli
Seuraaja:  Petru Lucinschi
Moldavian SNT:n korkeimman neuvoston puhemies
 27. huhtikuuta 1990 – 3. syyskuuta 1990  
Edeltäjä:  Ion Ciobanu
Seuraaja:  Alexandru Moşanu
Moldavian SNT:n korkeimman neuvoston presidiumin puhemies
 29. syyskuuta 1989 – 27. huhtikuuta 1990  
Edeltäjä:  Alexandru Mocanu
Henkilötiedot
Syntynyt: 14. tammikuuta 1940  Trifăneşti, Romania (nykyään Moldova)
Kuollut: 13. syyskuuta 2023 (83 vuotta)
Tiedot
Puolue:  Itsenäinen   PCM (1989–1991)
 Nimikirjoitus
Mircea Snegur ja Manfred Wörner moldovalaisessa postimerkissä.
Mircea Ion Snegur (14. tammikuuta 1940 Trifăneşti, Romania, nyk. Moldova – 13. syyskuuta 2023) oli Moldovan ensimmäinen presidentti 1990–1996. Hän toimi pitkään neuvostotasavallan johdossa.
Hän opiskeli Kišinjovin maatalousinstituutissa, josta valmistui 1961, ja siitä saakka vuoteen 1968 hän työskenteli kollektiivitilan johdossa Floreștin alueella. Hän oli kommunistisen puolueen jäsen vuodesta 1964, hänestä tuli 1971 maatalousministeri, 1985 Moldavian puolueen keskuskomitean sihteeri ja 1989 korkeimman neuvoston presidiumin puhemies ja vuodesta 1990 itsenäisen Moldovan presidentti. Hänet valittiin 1991 ensimmäisissä vapaissa vaaleissa.
Transnistria ja etelän ortodoksit ja gagauzit pyrkivät eroon Moldovasta. Ensimmäiset monipuoluevaalit järjestettiin 1994, joissa menestyivät Moldovan itsenäisyyttä kannattavat puolueet.
Snegur pyrki uudelle kaudelle 1996 Partidul Renașterii și Concilierii din Moldovan ehdokkaana, ja sai ensimmäisellä kierroksella ennemmän ääniä kuin kilpailijansa Petru Lucinschi, mutta hävisi toiselle kierroksella 1. joulukuuta 45,98 % – 54,02 %.
Mommilanjärven soutelu

Mommilanjärven soutelu on yksi Suomen suurimmista vuosittaisista soututapahtumista, joka on järjestetty ensimmäisen kerran vuonna 1988. Tapahtuma järjestetään aina perinteisesti heinäkuun kolmantena lauantaina. Vuonna 2009 se järjestettiin 20. kerran, ja soutajia oli mukana ennätykselliset 1210.
Soutelu järjestetään Hausjärvellä Haminankylässä. Soutustadionin paikalla sijaitsi aikoinaan Saidanlahden saha joka lopetti toimintansa 1983.
Minä ja hän

| ”Minä ja hän” Jenni Vartiainen |
| --- | --- | --- |

Singlen tiedot
 Albumilta: Seili
 Julkaistu: 14. maaliskuuta 2012
 Tyylilaji: pop
 Kesto: 04.28
 Levy-yhtiö: Warner Music Finland
Jenni Vartiaisen muut singlet
| ”Eikö kukaan voi meitä pelastaa?” 2011 | ”Minä ja hän” 2012 | ”Junat ja naiset” 2013 |
"Minä ja hän" on kappale Jenni Vartiaisen toiselta, Seili-nimiseltä studioalbumilta. Se julkaistiin albumin kuudentena ja viimeisenä singlenä 14. maaliskuuta 2012.  Kappaleen ovat säveltäneet Vartiainen, Jukka Immonen ja Hannu Korkeamäki, ja sen on sanoittanut Mariska.
Kappale julkaistiin promosinglenä maaliskuussa 2012, kaksi vuotta Seilin julkaisun jälkeen, kun kappale sai näkyvyyttä televisiokanava Nelosen Voice of Finland -kykyjenetsintäohjelmassa.   Kappale nousi sekä single- että latauslistan sijalle 8, mutta putosi molemmilta listoilta nopeasti. "Minä ja hän" oli parhaimmillaan Suomen radioiden 29:nneksi soitetuin kappale.
Jesse Kaikurannan akustinen versio kappaleesta julkaistiin Universal Music Finlandin virallisella YouTube-kanavalla 29. kesäkuuta 2012. Hip hop -artisti Elastinen esitti kappaleesta oman versionsa Vain elämää -televisiosarjan kolmannella kaudella syksyllä 2014. Elastisen versio sisältyy myös tuotantokauden toiselle kokoelma-albumille. Elastisen versio sijoittui parhaimmillaan latauslistan 15:nneksi ja singlelistan sijalle 12.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Minä ja hän | 4.28 |  |  |  |  |  |  |  |
Listasijoitukset

| Lista | Paras sijoitus |
| --- | --- |
Suomen virallinen singlelista: 8 
Suomen virallinen latauslista: 8 
Radiolista: 29
Miks kaikki kiusaa

| ”Miks kaikki kiusaa” Mandi |
| --- | --- | --- |

Singlen tiedot
 Albumilta: Pieni maailma
 Julkaistu: 1998
 Formaatti: CD
 Tyylilaji: lastenmusiikki, pop
 Kesto: 04.26
 Levy-yhtiö: BMG Finland
Ääninäyte
Alle 10%:n näyte kappaleesta.
Äänitiedostojen kuunteluohjeet
Miks kaikki kiusaa on Mandi Lammen vuonna 1998 levyttämä musiikkikappale. Kappaleen on säveltänyt Marko Kolehmainen, ja sanoittanut Heidi Vahakallio. Kappale julkaistiin albumilla Pieni maailma, ja se julkaistiin myös erikseen omana singlenä.
Kappaleen teemana on koulukiusaaminen, joka tehtiin Mannerheimin lastensuojeluliiton ja opetushallituksen yhteistyönä toteutettuun koulukiusaamisen vähentämiskampanjaa varten. Kappaleesta tehtiin Petteri "Sökö" Kaukorannan ohjaama musiikkivideo vuonna 1999. Musiikkivideota esitettiin televisiossa, ja siitä julkaistiin erillinen VHS-julkaisu koulujen opetuskäyttöä varten.
Mandin yritys vähentää koulukiusaamista kappaleella teki hänestä itsestään koulukiusatun.
Minä jätän sinut

| Minä jätän sinut |
| --- | --- |
 Elokuvan juliste.
Ohjaaja:  Toivo Hämeranta
Käsikirjoittaja:  Anja Savolainen
Perustuu:  yhdysvaltalaisen George H. Broadhurstin näytelmä Bought and Paid For (ensiesitys 1910), suomeksi esitetty nimellä Ostettu ja maksettu (1920)
Tuottaja:  Arvo Sakrelius
Säveltäjä:  Arvo Airaksinen
Kuvaaja:  Esko Töyri
Leikkaaja:  Yrjö Haapanen
Lavastaja:  Toivo Hämeranta
Pääosat:  Toivo Hämeranta Kerttu Hämeranta Martta Aho Valtteri Virmajoki
Valmistustiedot
Valmistusmaa:  Suomi
Tuotantoyhtiö:  Valo Filmi Oy
Ensi-ilta:  2. huhtikuuta 1944 Jyväskylä
Kesto:  91 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Minä jätän sinut on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1944. Elokuva perustui yhdysvaltalaisen George H. Broadhurstin näytelmään ja sen tuotti turkulainen Valo Filmi Oy. Elokuvan kuvaukset päättyivät talvella 1944 ja ensiesityskiertueelle se lähti saman vuoden keväällä. Helsingissä elokuva esitettiin vasta huhtikuussa 1946. Elokuva ei ole säilynyt.
Elokuva sai huonot arvostelut, sitä pidettiin amatöörimäisenä ja muun muassa kuvan ja äänityksen laatua pidettiin heikkona. Elokuvan yleisömenestys oli myös huono.
Näyttelijät

| 0 | 1 | 2 |
| --- | --- | --- |
|  Martta Aho  | … |  tunnistamaton rooli   |
|  Kerttu Hämeranta  | … |  tunnistamaton rooli   |
|  Toivo Hämeranta  | … |  tunnistamaton rooli   |
|  Valtteri Virmajoki  | … |  tunnistamaton rooli   |
|  Yrjö Kianne  | … |  tunnistamaton rooli   |
|  Eino Weckström  | … |  tunnistamaton rooli   |
|  Senni Lehto  | … |  tunnistamaton rooli   |
|  Ilmari Peitsalo  | … |  tunnistamaton rooli   |
|  Hemmo Airamo  | … |  tunnistamaton rooli   |
|  Toivo Lehto  | … |  tunnistamaton rooli   |
|  Taito Mäkelä  | … |  tunnistamaton rooli   |
|  Kirsti Karhi  | … |  tunnistamaton rooli   |
Kirjallisuutta

Pajasta Palatsiin: Turun elokuvaelämän historia. Toim. Ari-Honka-Hallila, Helena Honka-Hallila, Hanna Kangasniemi, Hannu Salmi. Lähikuva-Yhdistys, Turun elokuvakerho, Varsinais-Suomen elokuvakeskus, Turku 1997.
Miro Haapaniemi

Miro Haapaniemi (s. 15. helmikuuta 1973 Helsinki) on suomalainen jääkiekkoilija, joka pelasi SM-liigaa HIFK:ssa vuosina 1993–1996. Pelipaikaltaan hän oli hyökkääjä.
Aiheesta muualla

Miro Haapaniemi The Internet Hockey Databasessa (englanniksi)